UPM

UPM-Kymmene, ofte bare UPM (opprinnelig United Paper Mills), er et finsk skogindustrikonsern med hovedkontor i Helsingfors. UPM er blant verdens største produsenter av papir og tremasse. Konsernet har også en betydelig produksjon av emballasje og etiketter, og driver flere sagbruk, vannkraftverk og biodieselraffineri. UPM ble, i likhet med Stora Enso, dannet ved konsolideringen innen finsk skogindustri i 1980- og 1990-årene, men har røtter tilbake til treforedlingsindustri etablert i 1870- og 1880-årene. I 2019 hadde UPM produksjon i 12 land i Europa, Asia og Amerika, og til sammen 19 000 ansatte.

Referanser 

Finske industriselskaper
Papirmasse- og celluloseprodusenter
Selskaper etablert i 1996